

🕊 **คนพิการ** 🕊

**สิทธิประโยชน์สำหรับคนพิการ**

พระราชบัญญัติส่งเสริมและพัฒนาคุณภาพชีวิตคนพิการ พ.ศ.2550 เป็นกฎหมายที่ให้การฟื้นฟูสมรรถภาพคนพิการ การส่งเสริมและการพัฒนาคุณภาพชีวิตคนพิการ และสิทธิประโยชน์ที่ผู้พิการพึงได้รับ เช่น การบริการฟื้นฟูสมรรถภาพและค่าใช้จ่ายในการรักษาพยาบาล การรับเงินสงเคราะห์เบี้ยความพิการ

 การฟื้นฟูสมรรถภาพคนพิการ ถือเป็นแนวทางสำคัญในการพัฒนาคนพิการอย่างยั่งยืนอันจะทำให้คนพิการอยู่ในสังคมได้อย่างมีศักดิ์ศรีเท่าเทียมกับคนทั่วไป เพื่อส่งเสริมให้คนพิการได้รับสิทธิและโอกาสในการฟื้นฟูสมรรถภาพ ทางด้านการแพทย์ การศึกษาอาชีพและสังคม โดยคนพิการ ที่จะได้รับสิทธิและโอกาสดังกล่าว ให้ยื่นจดทะเบียนคนพิการ

คนพิการ จะได้รับการสงเคราะห์ตาม พ.ร.บ.การฟื้นฟูสมรรถภาพคนพิการ พ.ศ. 2534

**คุณสมบัติของผู้มีสิทธิจะได้รับเงินเบี้ยความพิการ**

1. มีสัญชาติไทย
2. มีภูมิลำเนาอยู่ในเขตองค์การบริหารส่วนตำบลหาดนางแก้วตามทะเบียนบ้าน
3. มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
4. ไม่เป็นบุคคลซึ่งอยู่ในความอุปการะของสถานสงเคราะห์ของรัฐ

**ขั้นตอนการยื่นขอ**

 ภายในเดือนพฤศจิกายนของทุกปีให้คนพิการ ลงทะเบียนและยื่นคำขอรับเงินเบี้ยความพิการในปีงบประมาณถัดไปด้วยตนเองต่อองค์การบริหารส่วนตำบลหาดนางแก้ว ณ ที่ทำการองค์การบริหารส่วนตำบลหาดนางแก้ว หรือสถานที่ที่องค์การบริหารส่วนตำบลหาดนางแก้วกำหนด โดยมีหลักฐาน ดังนี้

1. บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
2. ทะเบียนบ้าน
3. สมุดบัญชีเงินฝากธนาคาร สำหรับกรณีที่ผู้ขอรับเงินเบี้ยความพิการประสงค์ขอรับเงินเบี้ยความพิการผ่านธนาคาร

**งานบริการของ อบต.หาดนางแก้ว สำหรับผู้พิการ**

 อบต.หาดนางแก้ว อำนวยความสะดวกสำหรับผู้พิการในการนำส่งเอกสารต่อเพื่อทำจัด/ต่อบัตรประจำตัวคนพิการ ณ สำนักงานพัฒนาสังคมและความมั่นคงของมนุษย์ จังหวัดปราจีนบุรี โดยผู้พิการหรือผู้ดูแลจะต้องนำเอกสารมายื่น ณ อบต.หาดนางแก้ว ดังนี้

1. สำเนาบัตรประจำตัวประชาชนของผู้พิการ จำนวน 1 ฉบับ
2. สำเนาทะเบียนบ้านของผู้พิการ จำนวน 1 ฉบับ
3. รูปถ่ายคนพิการ จำนวน 1 นิ้ว จำนวน 2 รูป
4. ใบรับรองแพทย์ซึ่งออกโดยผู้ประกอบวิชาชีพเวชกรรมของสถานพยาบาลของรัฐหรือเอกชนที่เลขาธิการ สนง.ส่งเสริมและพัฒนาคุณภาพชีวิตคนพิการแห่งชาติกำหนด
5. กรณีที่มีผู้ดูแลคนพิการ ให้แนบสำเนาบัตรประชาชนหรือสำเนาทะเบียนบ้านของผู้ดูแลคนพิการ จำนวน 1 ฉบับ

**การจ่ายเงิน**

กรณีปกติ องค์กรปกครองส่วนท้องถิ่น จ่ายเงินสงเคราะห์เบี้ยยังชีพคนพิการเดือนละ 1 ครั้ง ตามงวดการจัดสรรงบประมาณของรัฐ ภายในวันที่ 10 ของทุกเดือน

**การพิจารณาให้การสงเคราะห์รายใหม่**

กรณีองค์กรปกครองส่วนท้องถิ่นมีบัญชีสำรองของผู้มีสิทธิได้รับการสงเคราะห์เบี้ยยังชีพที่ผ่านการคัดเลือกไว้จะนำบัญชีรายชื่อสำรองมาจัดลำดับเปลี่ยนแปลงสิทธิให้กับผู้มีสิทธิรายใหม่ไปตามลำดับเมื่อผู้มีสิทธิรายเก่าเสียชีวิตหรือขาดคุณสมบัติลงภายในเดือนตุลาคมของทุกปี ผู้มีสิทธิได้รับเงินสงเคราะห์ต้องมาแสดงตนต่อองค์การบริหารส่วนตำบลเพื่อยืนยันความประสงค์จะขอรับเงินสงเคราะห์เพื่อการยังชีพนั้นหากผู้มีสิทธิได้รับเงินไม่สามารถมาแสดงตนได้จะมอบอำนาจให้บุคคลอื่นมาแจ้งแทนก็ได้

**“เบี้ยยังชีพคนพิการส่งเสริมให้คนพิการได้อยู่กับ**

**ครอบครัวและชุมชนตลอดไป”**

**การพัฒนาด้านคุณภาพชีวิต**

**การช่วยเหลือเงินสงเคราะห์**

**เงินสงเคราะห์เบี้ยยังชีพผู้สูงอายุ**

**เงินสงเคราะห์เบี้ยยังชีพคนพิการ**

**เงินสงเคราะห์ช่วยเหลือด้านภูมิคุ้มกันบกพร่อง**



จัดทำโดย

**สำนักปลัด**

# องค์การบริหารส่วนตำบลหาดนางแก้ว

# โทร. 0-3721-8613

**สัญลักษณ์ของผู้สูงอายุ**

**ดอกลำดวน**